সাফা ও মারওয়া
কাবা মসজিদুল হারামে অবস্থিত। সাফা পাহাড় এর থেকে প্রায় ১০০ মি (৩৩০ ফুট) দূরে অবস্থিত। মারওয়া কাবা থেকে ৩৫০ মি (১১৫০ ফুট) দূরে অবস্থিত। সাফা ও মারওয়ার মধ্যবর্তী দূরত্ব ৩০০ মি (৯৮০ ফুট)। সাতবার আসা যাওয়া করার পর মোটামুটি ২.১ কিমি (১.৩ মাইল) দূরত্ব অতিক্রম করতে হয়। পাহাড়দ্বয় ও মধ্যবর্তী পথ বর্তমানে দীর্ঘ গ্যালারির মধ্যে অবস্থিত এবং মসজিদের অংশ।
জুমরাহ
জুমরাহ সৌদি আরবের মক্কা নগরীর পার্শ্ববর্তী মিনায় অবস্থিত তিনটি স্থান; এগুলো হল: জুমরায়ে উলা, জুমরায়ে উস্তা এবং জুমরায়ে উকবা, যা ধারাবাহিকভাবে ছোট শয়তান, মেজো শয়তান এবং বড় শয়তান নামে পরিচিত। জুমরায়ে উলা এর অবস্থান মসজিদে খায়েফের কাছে। মিনার একেবারে শেষ প্রান্তে তৃতীয় জুমরা, জুমরায়ে উকবার স্থান। এটি বড় জুমরা।